Referat fra møte i U-FAU mandag 24. september kl. 19.00  
  
  
Til stede: Per Even Tjøstheim, Tone Erfjord, Per Arne Veka, Sanja Heggelund, Maria Klungtveit, Astrid Gundersen, Gunnstein Vassbø, Siri Fisketjøn Indrebø, Berit Reinertsen Sandvik og Jorunn Hoås.   
  
Sak 1. Valg

Leder: Alf Aandøy  
Nestleder: Silje K. Lunde  
Sekretær: Berit Reinertsen Sandvik  
Representant til kommunalt FAU (møter sammen leder): Maria Klungtveit

Sak 2. Informasjon fra skolen ved rektor

* De ansatte opplever at det er en fredeligere stemming på huset nå enn i fjor høst, uten at de helt vet hvorfor. Kan henge sammen med at alle elevene nå er ute i friminuttene).
* Skolen opplever at de har god hjelp i støttefunksjonene sosiallærer og helsesykepleier. De opplever at elevene har tillit til, og bruker, disse støttefunksjonene.
* Sand skule skal være med i et prosjekt sammen med Vinjar og Erfjord - «Inkluderende barnehage- og skolemiljø». Prosjektet skal være med på å utvikle og opprettholde gode og trygge miljø, hvor alle elever skal oppleve trivsel og tilhørighet. Et trygt skolemiljø uten mobbing og andre krenkinger blir både et mål i seg selv og en forutsetning for læring og utvikling.
* Sand skule skal bli MOT-skole. Målet er å *«styrke den enkeltes ungdoms robusthet og klassemiljø og skolekultur der alle blir inkludert.»* Videre har MOT tre verdier:

• MOT til å leve å være seg selv, ha passion og akseptere å ikke alltid være bra

• MOT til å bry seg: vise respekt, vise kjærlighet og vise omsorg for de som er ute

• MOT til å si nei: å stå opp for egne verdier, å våge å si ifra og å prioritere

* + Eskil og Solfrid skal være MOT-lærere
  + Fokuset vil være på 8. og 9. klasse, men det vil å bli gjennomført økter i 10. klasse.
  + Vil ha enkelte ressurselever
  + Skolen har fått folkehelsemidler til dette for dette skoleåret (kr. 40.000). Må skaffe nye midler for å være med i prosjektet til neste skoleår.
  + Vil snart få besøk fra organisasjonen MOT for å bli godkjent som MOT-skole
* Skolen har laget plan for det sosiale miljø for hvert trinn, bl.a. opplegg for tiden etter eksamen.
* Skolen vil bygge et team/lag rundt lærerne i klasser som har ekstra utfordringer. Dette teamet bli bl.a. inkludere PPT-leder, rektor og sosiallærer.
* Skolen har fått midler (kr. 100.000) til å kjøpe inn utstyr til programmering.
* Skolen får ikke drive med trivselstiltak på gult nivå. Kanskje det kan være en ide å utfordre elevene på hva de kan tenke seg å gjøre av aktiviteter i denne situasjonen, f.eks. gjennom elevrådet?   
  Skolen skal ha trivelsuke om noen uker, hvor man vil ha fokus på å være nær på avstand. Da vil kanskje både lærere og elever få flere ideer om hvordan man kan være sammen uten å være alt for nær hverandre.
* Det er laget en lokal smittevernplan for Sand skule, basert på kommunale og nasjonale planer.
* Det blir ikke felles foreldremøte denne høsten, men klassevise foreldremøter.

Sak 3. Flaggheising

Foreldrerepresentantene i 8. klasse er positive til å ta ansvar for flaggheising ved Sand skule på røde dager/helligdager (når skolen er stengt). Dette vil gi kr. 10.000 til klassekassen. Til neste år vil dette ansvaret overføres til neste 8-klasse.   
(Pr. nå er det en privatperson som har ansvar for dette.)

Sak 4. Skolemelk-ordningen

Det er kommet ønske fra foreldre om å få flere valgmuligheter enn bare å kjøpe melk via skolemelk-ordningen, f.eks. smoothie. Administrasjonen på skolen vil åpne opp for muligheten til å kjøpe smoothie.

Sak 5. Ymse

* Rødsliane: Det er kommet spørsmål fra foreldre om FAU kan være med å presse på i forhold til få på plass en plan B for skoleskyss fra Erfjord/Jelsa/Ropeidhalvøya hvis Rødsliane blir stengt. Berit og Silje K. lager et utkast til brev som sendes ut til FAU for «godkjenning» før vi sender det videre til ordfører og kommunestyret.
* Elevene i 8. klasse får samme kontrakt på «gamle» læringsbrett som de som får helt nye læringsbrett. Det har kommet reaksjoner på dette fra flere foreldre. Jorunn sier at skolen er klar over dette, og vil ta hensyn til dette ved evt. skader som oppstår og som kan være forårsaket av «gamle» skader.
* 10. klasse får kjøpe mat på skolen to dager i uken (tirsdager og torsdager) og på BIMI (torsdager).
* Det er møte i kommunalt FAU 17. september kl. 20.00.

Erfjord 25.08.2020  
Berit Reinertsen Sandvik